# Same GNOMEren eskuliburua

Same GNOME buru-hausgarri bat da, eta joko honen helburua leihoa ahalik eta garbiena (pieza gutxienekin) uztea da, horretarako kolore berdineko piezetan klik egin. Talde hori desagertu egingo da eta gaineko piezak erori egingo dira ezkerrean beste piezarik edo kolore berdineko talde gehiago ez egon arte.

2005
Callum McKenzie
2008.
Hizkuntza Politikarako Sailburuordetza (hizpol@ej.gv.es)
GNOMEren dokumentazio-proiektua
Callum
McKenzie
GNOMEren dokumentazio-proiektua

     callum@physics.otago.ac.nz

Same GNOME-ren eskuliburuaren 2.11 bertsioa
2008ko urtarrila

Same GNOMEren eskuliburuaren egokitzaketa txantiloi berrirako.

Claude Paroz claude@2xlibre.net

GNOMEren dokumentazio-proiektua

Same GNOME-ren eskuliburuaren 2.10 bertsioa
2005eko otsaila

Same GNOME berriarentzako hasierako bertsioa.

Callum McKenzie callum@spooky-possum.org

GNOMEren dokumentazio-proiektua

Same GNOME-ren 2.12 bertsioa azaltzen da eskuliburu honetan.

## Ohar-bidaltzea

Same GNOMEri edo bere eskuliburuari buruzko akatsen berri emateko edo oharrak bidaltzeko,GNOMEren erabiltzailearen gidaren oharrak bidaltzeko orrian aurkituko dituzu argibideak.

## Same GNOMEn jolastea

Same GNOME joko buru-hausgarri bat da. Helburua da ahalik eta mugimendu gutxien eginda, ahalik eta objektu gehien kentzea. Elkarren ondoan dauden objektuak talde bat balira bezala ken daitezke. Gelditzen diren objektuak behera erortzen dira hutsuneak betetzeko, eta talde berriak osatzen dira. Ezin dira objektuak banaka kendu.

### Same GNOME, joko berri bat hastean.

Taula, joko-hasieran, objektuz betetako sareta bat da. Hautatzen duzun taularen tamainaren arabera, hiru edo lau objektu mota izango dira. Objektu talde bat elkarren ondoan baldin badago eta denak mota berekoak baldin badira, beren gainean saguaz klik eginez (edo zuriune-barra sakatuz) ken daitezke. Ken dezakezun talde baten gainetik sagua pasatzean, objektuak mugitu egiten dira. Leihoaren behealdeko ezkerreko izkinan agertzen da taldearen objektu kopurua eta talde hori kentzeagatik lor daitezkeen puntuak. Zenbat eta objektu gehiago taldean, orduan eta puntu gehiago lortzen dituzu. Behin taldea kendu duzunean, haren gaineko objektuak behera erortzen dira eta hutsuneak betetzen dituzte. Zutabe oso bat kentzen baduzu, objektuak ezkerrera mugituko dira hutsunea betetzeko.

### Same GNOMEn jolastea

1. Eliminate groups of two or more | 2. Objects fall down to fill the gaps
3. Objects move left to fill empty columns | 4. New groups are formed and the cycle repeats

Kentzea lortzen duzun objektu kopuruaren araberakoa da puntuazioa:

Objektu kopurua | Lortutako puntuak
--- | ---
2 | 0
3 | 1
4 | 4
5 | 9
6 | 16
7 | 25
8 | 36
9 | 49
⋮ | ⋮
p | (n - 2)2

Taula osoa garbitzean, 1.000 puntuko gainordaina dago.

## Pertsonalizatzea

### Itxura aldatzea

Objektuen tamaina aldatzeko, leihoaren tamaina aldatu besterik ez da egin behar. Pantailari ahalik eta etekin gehien ateratzeko, aukeratu Pantaila osoa aukera Ikusi menuan.

Objektuen itxura aldatzeko, erabili Ikusi menuko Gaia elementua. Zerrendako elementu bat hautatzean, gaia berehala aldatzen da.

Zure gaiak ere sor ditzakezu, nahiz eta prozesua ez den oso erosoa oraindik. Erabili lehendik dagoen gai baten kopia txantiloi moduan, eta aldatu pintatzeko programa batekin. Jarri emaitza hemen: `$XDG_DATA_HOME/gnome-games/same-gnome/themes/2.10/`. Automatikoki gehituko zaio gaien zerrendari Same GNOME abiarazten duzun hurrengo aldian. `$XDG_DATA_HOME`, normalean, `~/.local/share/` da.

### Tamaina aldatzea

Tamaina menuak hiru ezarpen-aukera ditu: txikia, ertaina eta handia. Handiak, objektu kopurua handitzeaz gain, objektu mota kopurua ere handitzen du.

### Abiadura aldatzea

Animazio lehenetsia leuna eta dotorea da. Azkar eta amorruz jolastea gustatzen bazaizu, motelegia izan daiteke zuretzat. Ikusi menuko Animazio bizkorra aukera hautatzean, jokoa azkartu egiten da, baina animazioaren kalitatea galdu.

## Estrategia

Puntuazio altua lortzeko arau garrantzitsuena aurrez pentsatzea da: kentzen duzun talde bakoitzak beste talde batzuk sortzen eta suntsitzen ditu.

Talde handienak kendu lehendabizi, beste talde bat suntsitzeak talde horiek handiagotzen dituenean izan ezik. Bertikalki lerrokatutako objektuen lerroak ezin dira hautsi, baina horizontalki daudenak bai.

Puntuazioa esponentzialki igotzen denez, hobe da beti objektu talde handiak kentzea. Esaterako, sei objektuko talde baten eta zazpi objektuko talde baten artean bederatzi puntuko aldea dago. Bi objektuko bi talde lau objektuko talde bihurtzearen eta sei objektuko talde bati objektu bat gehitzearen artean aukeratu behar baduzu, gehitu objektu bakarra seiko taldeari. Bi objektuko taldeek punturik ematen ez duten arren, talde handiak puntu gehiago ematen ditu azken finean.

Ez ahaztu puxtarri guztiak kentzeagatik mila puntuko gainordaina duzula. Talde bakarra kenduta 1000 puntu lortzeko, 34 objektuko taldea behar duzu. Nekez gertatuko da lauki guztia garbitzeko hain kopuru handiko taldea kentzeko aukera izatea.

## Same GNOMEri buruz

Same GNOME Callum McKenzie-k (callum@physics.otago.ac.nz) idatzi du. Same GNOMEri buruzko informazio gehiago lortzeko, bisitatu GNOME Games-en web-orria.

Aplikazio honi buruzko akatsen berri emateko edo oharrak bidaltzeko, GNOMEren erabiltzailearen gidaren oharrak bidaltzeko orrian aurkituko dituzu argibideak.

Programa hau Free Software Foundation-ek argitaratutako GNU Lizentzia Publiko Orokorraren 2. bertsioan edo (nahiago baduzu) bertsio berriago batean jasotako baldintzen arabera banatzen da. Lizentzia horren kopia estekahonetan edo programa honen iturburu-kodean sartutako COPYING fitxategian aurkituko duzu.