# Lauko artzain-jokoaren eskuliburua

Lauko artzain-jokoaren helburua lau pieza errenkada bertikal, horizontal edo diagonalean jartzea da, aurkariak zure errenkada blokeatzen edo bere lauko errenkada sortzen saiatzen den bitartean. Lauko artzain-jokoa beste gizaki baten edo ordenagailu baten aurka joka daiteke.

2001-2002
Timothy Musson
2008.
Hizkuntza Politikarako Sailburuordetza (hizpol@ej.gv.es)
GNOMEren dokumentazio-proiektua

Baimena ematen da dokumentu hau kopiatu, banatu eta/edo aldatzeko Free Software Foundation-ek argitaratutako GNU Dokumentazio Librearen Lizentziaren 1.1. bertsioan edo berriago batean ezarritako baldintzetan, atal aldaezinik gabe, aurreko azaleko testurik gabe eta atzeko azaleko testurik gabe. GFDL lizentziaren kopia esteka honetan edo eskuliburu honekin batera ematen den COPYING-DOCS fitxategian aurkituko duzu.

Eskuliburu hau GFDL lizentziarekin banatzen diren GNOME eskuliburuen bildumakoa da. Eskuliburu hau bildumatik bereizita banatu nahi baduzu, banatu dezakezu, baina eskuliburuari lizentziaren kopia bat gehitu beharko diozu, lizentzian bertan 6. atalean azaltzen den bezala.

Enpresek beren produktuak eta zerbitzuak bereizteko erabiltzen dituzten izen asko marka erregistratu gisa hartu behar dira. Izen horiek GNOMEren edozein agiritan agertzen direnean, eta GNOMEren Dokumentazio Proiektuko kideak marka komertzialak direla konturatzen direnean, izen horiek osorik maiuskulaz edo hasierako letra maiuskulaz idatzi dituzte.

DOKUMENTUA ETA DOKUMENTUAREN BERTSIO ALDATUAK GNU DOKUMENTAZIO LIBREAREN LIZENTZIAREN BALDINTZEN ARABERA EMATEN DIRA, ETA ONDOREN ZEHAZTEN DIRENAK ONARTZERA BEHARTZEN DUTE:

1. DOKUMENTUA "DAGOEN-DAGOENEAN" EMATEN DA, INOLAKO BERMERIK GABE, EZ ESPRESUKI ADIERAZITAKORIK ETA EZ INPLIZITURIK ERE; BESTEAK BESTE, EZ DA BERMATZEN DOKUMENTUA EDO BERTSIO ALDATUA AKATSIK GABEA DENIK, MERKATURATZEKO EDO XEDE JAKIN BATERAKO EGOKIA DENIK EDO ARAURIK HAUSTEN EZ DUENIK, HORI GUZTIA MUGARIK GABE. DOKUMENTUAREN EDO DOKUMENTUAREN BERTSIO ALDATUAREN KALITATEARI, ZEHAZTASUNARI ETA PERFORMANTZIARI BURUZKO ERANTZUKIZUN OSOA ZUREA DA. DOKUMENTUREN BATEK EDO BERTSIO ALDATUREN BATEK EDOZEIN MOTATAKO AKATSIK IZANEZ GERO, ZUK (EZ HASIERAKO IDAZLEAK, EZ EGILEAK ETA EZ INONGO KOLABORATZAILEK) ZEURE GAIN HARTU BEHARKO DUZU BERRIKUSTEKO, KONPONTZEKO EDO ZUZENTZEKO BEHAR DIREN ZERBITZU GUZTIEN KOSTUA. BERME-UKATZE HAU LIZENTZIA HONEN FUNTSEZKO ZATIA DA. EZ DA BAIMENIK EMATEN EZEIN DOKUMENTU EDO BERTSIO ALDATU ERABILTZEKO, BALDIN ETA EZ BADA BERME-UKATZE HAU ONARTZEN.

2. EZIN IZANGO DA INONGO ZIRKUNSTANTZIARIK EDO LEGE-TEORIARIK OINARRI HARTU --EZ ERANTZUKIZUN ZIBILARI BURUZKORIK (ZABARKERIA BARNE HARTUTA), EZ KONTRATUARI BURUZKORIK, EZ BESTERIK-- DOKUMENTU HONEN EDO BERTSIO ALDATU BATEN EGILEA, HASIERAKO IDAZLEA, EDOZEIN KOLABORATZAILE EDO BANATZAILE, EDO ALDERDI HORIEN EDOZEIN HORNITZAILE BESTE PERTSONA BATEN AURREAN ERANTZULE EGITEKO, PERTSONA HORREK EDOZEIN MOTATAKO KALTEA JASAN DUELAKO (ZUZENEKOA, ZEHARKAKOA, BEREZIA, INTZIDENTALA EDO ONDORIOZKOA), HALA NOLA (ETA MUGARIK GABE) BEZEROAK GALTZEA, LANA ETEN BEHARRA, ORDENAGAILUAK EZ IBILTZEA EDO GAIZKI IBILTZEA, EDO DOKUMENTUA NAHIZ HAREN BERTSIO ALDATUAK ERABILTZETIK ONDORIOZTATZEN DIREN EDO ERABILERA HORREKIN ZERIKUSIA DUTEN KALTEAK EDO GALERAK, ALDERDIARI KALTE HORIEK GERTA ZITEZKEELA ADITZERA EMAN BAZAIO ERE.

Timothy
Musson

    trmusson@ihug.co.nz

Lauko artzain-jokoaren eskuliburuaren 2.8 bertsioa
2004ko iraila

Timothy Musson trmusson@ihug.co.nz

Eskuliburu honek lauko artzain-jokoaren 2.12 bertsioa azaltzen du.

## Ohar-bidaltzea

To report a bug or make a suggestion regarding the Four-in-a-Row application or this manual, follow the directions in the GNOME Feedback Page.

## Sarrera

Lauko artzain-jokoa GNOME proiekturen lauko artzain-jokoa da. Jokoaren helburua da lau puxtarriko lerro bat osatzea, zure aurkariak (gizakia edo ordenagailua) lerroa osatzea saihesten duzun bitartean. Lerroa horizontala, bertikala edo diagonala izan daiteke.

Lauko artzain-jokoa abiarazteko, hautatu Menu nagusian Jokoak azpimenuko Lauko artzain-jokoa edo idatzi `gnect` komando-lerroan.

Lauko artzain-jokoa `GNOME-games` paketearen barruan sartzen da, eta hori GNOMEren mahaigaineko ingurunearen parte da. Dokumentu honek Lauko artzain-jokoa aplikazioaren 2,8 bertsioa deskribatzen du.

Lauko artzain-jokoak jokalari askorentzat aukera eskaintzen du: bi jokalarik jolastu dezakete, bai ordenagailu berean, bai sare moduan ere.

## Oinarrizko erabilera

### Lauko artzain-jokoan jolastea

Lauko artzain-jokoan partida berri bat abiarazteko, hautatu Jokoa Joko berria.

Jokoaren taula zazpi zutabez eta sei errenkadaz osatuta dago. Horren gainean, errenkada berezi batek uneko jokalaria eta puxtarria zein diren adierazten du. Mugimendu bakoitzean zutabeetariko batean askatu behar da puxtarria. Puxtarria aukeratutako zutabean hutsik dagoen goiko lehenengo errenkadan geldituko da.

Mugimendu bat egiteko, egin klik saguarekin zutabe batean. Teklatuarekin jolasteko, mugitu puxtarria Ezkerrera eta Eskuinera geziekin, eta utzi bere tokian Behera geziarekin. Puxtarria zutabe horren goi-goiko errenkadan geldituko da.

Lauko artzain-jokoaren leiho nagusia

Lauko artzain-jokoaren leiho nagusia

Bi jokalarietako batek lau puxtarriko lerro horizontal, bertikal edo diagonal bat osatzen duenean amaitzen da partida. Taula betetzen bada eta ez badago garailerik, partida berdinketan amaitzen da.

### Komandoak

Mugimendu bat indargabetzeko, aukeratu Ktrl Z Mugimendua indargabetu. Lagun baten aurka jolasten ari bazara, aukera honek mugimendua indargabetuko du. Ordenagailuaren aurka jolasten ari bazara, ordenagailuaren azken mugimendua indargabetuko du eta ondoren zurea. Ekintza hori errepikatzen baduzu, taula hasierako egoerara itzuliko da.

Aukeratu Ktrl H Iradokizuna ordenagailuak hurrengo mugimendurako iradokizun bat egin dezan. Egoera-barran agertuko da.

Aukeratu Puntuazioak jolasten ari zaren saioko garaipen- eta berdinketa-zerrenda ikusteko. Hobespenetan jokalariaren hautapena aldatzen bada, puntuazioa zeron jarriko da.

### Hobespenak

Jokoaren ezarpenak aldatzeko, hautatu Ezarpenak menuan Hobespenak. Horrek Hobespenen elkarrizketa-koadroa irekiko du.

Jokoa fitxan konfigurazio-aukera hauek daude:

Lehen jokalaria eta Bigarren jokalaria

  Bi zutabe horiek esaten dute Lauko artzain-jokoan zein jolasten ari den, eta, jolasten ari dena ordenagailua bada, zer moduz ari diren. Lagun baten aurka jolasteko, hautatu ‘Giza jokalaria’ lehen jokalariarentzat eta bigarren jokalariarentzat.

Gaia

  ‘Gaia menua’n erabilgarri dauden gaien zerrenda agertzen da, eta gogokoena aukeratu ahal izango duzu.

Gaitu animazioak

  Aukera honen bidez, jokoko animazioa aktiba edo desaktiba dezakezu.

Azkenik, teklatuko kontrolak aldatzeko Kontrolak fitxa dago. Kontrol bat aldatzeko, egin klik bi aldiz dagokion botoian, eta, ondoren, sakatu tekla berria.

## Gai berriak sortzea

Atal honek aukera ematen dizu Lauko artzain-jokoan zure gaiak sortzeko. Horretarako, testuak editatzeko oinarrizko softwarea, irudi-softwarea eta komando-lerroa ezagutu behar dituzu.

### Irudiak

Lauko artzain-jokoa aplikazioaren fitxa multzoak tamaina bereko sei fitxa ditu, horizontalki lerrokatuak. Ezkerretik eskuinera:

1. Lehen jokalariaren puxtarria, jokoaren taulan agertzen den moduan

2. Bigarren jokalariaren puxtarria, jokoaren taulan agertzen den moduan

3. Jokoaren taulako atzeko planoa

4. Goiko errenkadaren atzeko planoa

5. Lehen jokalariaren puxtarria, goiko errenkadan agertzen den moduan

6. Bigarren jokalariaren puxtarria, goiko errenkadan agertzen den moduan

#### Fitxa multzoaren adibidea

Irudi honetan, sei fitxaz osatutako fitxa multzoa agertzen da.

Hirugarren eta laugarren fitxak errepikatu egingo dira jokoaren taulan eta goiko errenkadan, ez bada gai-fitxategian leiho osoko atzeko planoaren irudia zehazten.

#### IRADOKIZUNA

Fitxa multzoetan PNG formatua gomendatzen da. Lehen, bigarren, bosgarren eta seigarren fitxek gardentasunen bat izan behar dute atzeko planoa ikusi nahi baduzu. Hirugarren eta laugarren fitxek solidoak izan behar dute, gardentasunik gabeak, nahiz eta leiho osoko atzeko planoaren irudia agertu zure gaiarekin.

#### IRADOKIZUNA

Fitxak karratuak edo angeluzuzenak eta nahi duzun tamainatakoak izan daitezke. Lauko artzain-jokoa aplikazioaren fitxa multzo gehienek 50 X 50 pixel neurtzen duten fitxa karratuak erabiltzen dituzte.

Leiho osoa hartzen duen atzeko planoaren irudia lortzeko, lan pixka bat gehiago egin behar da. Eman dezagun fitxa bakoitza 50 X 50 pixelekoa dela. Jokoaren pantailak 7 X 7 fitxa ditu, goiko errenkada barne. Beraz, zure fitxa multzoarentzat atzeko planoaren irudirik egokiena 350 X 350 pixelekoa izango da.

#### IRADOKIZUNA

Lauko artzain-jokoak automatikoki jarriko du eskalan atzeko planoaren irudia, fitxa multzoan sartzen ez bada. Horrek esan nahi du zure gaiaren bertsio "handiak" eta "txikiak" egin ditzakezula, bai atzeko planoaren irudi bera erabiliz, bai fitxa multzoaren bertsio handia eta txikia erabiliz.

Hortaz, orain erabil dezakezun fitxa multzo bat duzu, eta agian atzeko planoaren irudi bat ere bai. Hurrengo pausoa toki egokian jartzea izango da.

### Batera jartzea

Azkeneko urratsa da irudia(k) Lauko artzain-jokoa aplikazioak aurkitu ditzakeen tokian jartzea. Lauko artzain-jokoaren instalazio-direktorioan jar ditzakezu (zure sistemaren araberakoa izango da), baina ziurrenik zure etxeko direktorioa egokiagoa izango da.

Sortu `~/.gnect` direktorio bat, eta `~/.gnect/pixmaps` direktorio bat ere bai. Izen horiek garrantzitsuak dira, Lauko artzain-jokoak ez baitu inon gehiago bilatuko.

Kopiatu itzazu zure irudiak pixmaps direktorioan.

Lauko artzain-jokoa komando-lerrotik abiarazten baduzu, gai berriarekin dituen arazoei buruzko argibideak emango dizkizu. Arazorik ez badu, beste gai bat aurkituko duzu Hobespenen elkarrizketa-koadroaren zerrendan.

Ondo pasa!

## Sareko partidak

Lauko artzain-jokoak jokalari askorentzako partidak onartzen ditu, GGZ Gaming Zoneren eskutik. Interneteko lauko artzain-jokoaren zerbitzari batera konektatuz gero, erronka jo diezaiekezu beste jokalari batzuei jokalari askorentzako partidetan. Albisteak, eguneratzeak eta konekta zaitezkeen zerbitzarien zerrendak jasotzeko, ikus gnome jokoen web-orria.

Lauko artzain-jokoan jokalari askorentzako partida berri bat abiarazteko, hautatu Jokoa Sareko jokoa lauko artzain-jokoaren menuan.

### Lauko artzain-jokoaren sare-zerbitzarira konektatzea

Lauko artzain-jokora konektatzeko elkarrizketa-koadroa, sareko partida berri bat abiarazten denean agertzen da. Konektatu nahi duzun zerbitzaria hautatzeko aukera ematen dizu elkarrizketa-koadroak, baita zerbitzari horretara konektatuta zauden bitartean izango duzun erabiltzaile-izena hautatzeko aukera ere.

Gonbidatu moduan edo erregistratutako kontu normal batekin konekta zaitezke zerbitzarira. Gonbidatu moduan konektatzeak anonimoki sartzeko aukera ematen dizu; kontu normal batek, aldiz, zure erabiltzaile-izena gordetzeko aukera ematen dizu, eta aukeratzen duzun pasahitzarekin babesten du.

Saioa gonbidatu gisa hasi aukera hautatu beharko duzu, gonbidatu-kontu anonimo bat nahi baduzu. Kontu berri bat sortu nahi baduzu, hautatu Lehenengoz saioa hasi aukera, nahi duzun erabiltzaile-izena, pasahitza eta helbide elektronikoa erabiliz. Zure kontua sortua duzunean, Saio-hasiera normala aukera hautatuz konekta zaitezke, eta, jarraian, aukeratu dituzun erabiltzaile-izena eta pasahitza sartu beharko dituzu.

Zerbitzari batera konektatzeko, egin klik Konektatu botoian.

#### Lauko artzain-jokoaren sare-konexioaren elkarrizketa-koadroa.

Lauko artzain-jokoaren sare-konexioaren elkarrizketa-koadroa.

### Joko-gela batean sartzea

Zerbitzari batera ongi konektatu zarenean, zein joko-gelatan sartu nahi duzun aukeratu dezakezu. Lauko artzain-jokoan jokalari askorentzako partida bat jolasteko, hautatu lauko artzain-jokoaren gela. Zuk zeuk partida bat aurkeztu nahi baduzu, egin klik Abiarazi botoian. Horrek taula berri bat sortzen du eta gainerako jokalariek zure aurkako partidan parte har dezakete. Jada abiarazitako partidarik baldin badago, taulan bi aldiz klik egin dezakezu partidara sartzeko. Eskuinaldean dagoen partida-zerrendak erabilgarri dagoen eserleku kopurua erakusten dizu, hau da, jokoaren taulara sar daitezkeen jokalarien kopurua.

#### Lauko artzain-jokoaren sareko elkarrizketa-koadroak aukera ematen dizu joko-gela batean sartu eta beste jokalari batzuk bilatzeko .

Lauko artzain-jokoaren sareko elkarrizketa-koadroak aukera ematen dizu joko-gela batean sartu eta beste jokalari batzuk bilatzeko .

Lauko artzain-jokoaren taula berri bat sortzerakoan, hobespenen elkarrizketa-koadro bat bistaratzen da eta partida pertsonalizatzeko aukera ematen dizu; partida joka dezaketen gutxieneko jokalari kopurua, esaterako. Eserleku kopuru osoa hartuta dagoenean, partida horretan ezin da jokalari gehiago sartu.

Sareko partidetan aukera dago gainerako jokalariekin berriketan egiteko. Eskatu jokoaren inguruko aholkuak edo laguntza, baina mesedez izan zaitez adeitsua gainerako jokalariekin.

### Beste jokalariak partidan sartu zain

Partidan sartu zarenean, jokalari nahikoa elkartu arte itxoin beharko duzu. Jokalarien zerrenda menu-elementuak partidara sartu diren jokalarien zerrenda ikusteko aukera ematen dizu. Partidako jokalari kopuru osoa lortzen denean hasiko da partida.

### Lauko artzain-jokoan jokalari askorekin jolastea

Lauko artzain-jokoan jokalari askorekin jolastean, lauko-artzain joko normalean ezartzen diren antzeko arauak ezartzen dira, giza aurkarien aurka jolasten ari zarenean izan ezik. Horren arabera, estrategiek AA jokalarien aurka jolastean baino hobeak izan behar dute.

Jokalari batek irabazten duenean, partida amaitu egiten da eta hasierako sareko jokoen pantailara itzul zaitezke. Hainbeste mendekotasun sortzen duen jokalari askorentzako artzain-joko honetan beste partida bat ere jolastu dezakezu.

## Ezagutzen diren programa-erroreak eta mugak

Batzuetan, puxtarria jaregiteko animazioak ez du izan behar lukeen itxura leuna.

## Egileak

Lauko artzain-jokoa Timothy Musson-ek (trmusson@ihug.co.nz) eta David Neary-k (bolsh@gimp.org) idatzi zuten. Beste askok beren denbora eskaini dute Lauko artzain-jokoaren lana hasi zenetik era askotan laguntzeko.

Velena motorra, Lauko artzain-jokoaren ordenagailu-jokalari nagusia, Giuliano Bertoletti-k idatzi zuen. Eskerrak ematen dizkiogu bere lana hemen sartzen uzteagatik, hori gabe Lauko artzain-jokoak ez bailuke mereziko.

Eskuliburu hau Timothy Musson-ek idatzi zuen.

Aplikazio honi buruzko akatsen berri emateko edo oharrak bidaltzeko, dokumentuan aurkituko dituzu argibideak.

## Lizentzia

Programa hau software librea da; birbana eta/edo alda dezakezu Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia GNOMEren erabiltzailearen gidaren eranskinean daukazu. GNU Dokumentazio Librearen Lizentziaren kopia bat Free Software Foundation-en bidez ere lor dezakezu, haren webgunea bisitatuz, edo hona idatziz:

     Free Software Foundation, Inc. 59 Temple Place - 330. Suitea Boston, MA02111-1307AEB