# Manual del Same GNOME

El Same GNOME és un joc de trencaclosques, on l'objectiu és netejar la finestra del màxim de peces possibles fent clic als grups de fitxes del mateix color. El grup desapareixerà i les peces de sobre cauran fins que no en quedin més o no hi hagin grups de colors.

2005
Callum McKenzie
2007-2009
Joan Duran (jodufi@gmail.com)
Projecte de documentació del GNOME
Callum
McKenzie
Projecte de documentació del GNOME

     callum@physics.otago.ac.nz

Manual del Same GNOME (versió 2.11)
Gener de 2008

Adaptació del manual del Same GNOME a la plantilla nova.

Claude Paroz claude@2xlibre.net

Projecte de documentació del GNOME

Manual del Same GNOME (versió 2.10)
Febrer de 2005

Versió inicial del Same GNOME nou.

Callum McKenzie callum@physics.otago.ac.nz

Projecte de documentació del GNOME

Aquest manual descriu la versió 2.12 del Same GNOME.

## Comentaris

Per a informar d'un error o fer algun suggeriment sobre el Same GNOME o aquest manual, seguiu les indicacions a la pàgina de comentaris del GNOME.

## Jugar al Same GNOME

El Same GNOME és un joc de trencaclosques. L'objectiu és treure el màxim d'objectes possibles amb el mínim de moviments possibles. Els objectes que estan adjacents entre ells es treuen en grup. Els objectes restants s'ajunten per a omplir els forats i es formen grups nous. No podeu treure objectes individuals.

### El Same GNOME en iniciar una partida nova.

El tauler s'inicia amb una graella plena d'objectes. Segons la mida del tauler que seleccioneu, hi haurà tres o quatre objectes diferents. Si teniu un grup d'objectes i tots són del mateix tipus, llavors el podeu treure amb un simple clic amb el ratolí sobre ells (o si premeu la barra espaiadora). Quan moveu el ratolí sobre d'un grup que podeu treure, els objectes començaran a moure's. Com més objectes tingui el grup, més punts guanyareu. Quan s'hagi tret el grup, els objectes sobre seu cauran per a omplir l'espai. Si es treu una columna sencera, llavors els objectes lliscaran cap a l'esquerra per a omplir el forat.

### Jugar al Same GNOME

1. Suprimeix grups de dos o més | 2. El objectes cauen per a omplir els forats
3. Els objectes es mouen a l'esquerra per a omplir les columnes buides | 4. Es formen grups nous i es repeteix el cicle

La puntuació està basada en el número d'objectes que traieu:

Número d'objectes | Punts obtinguts
--- | ---
2 | 0
3 | 1
4 | 4
5 | 9
6 | 16
7 | 25
8 | 36
9 | 49
⋮ | ⋮
n | (n - 2)2

Si netegeu el tauler obtindreu una bonificació de 1000 punts.

## Personalització

### Canviar l'aparença

Per a canviar la mida dels objectes només heu de canviar la mida de la finestra. Per a utilitzar tota la pantalla seleccioneu l'opció Pantalla completa en el menú Visualitza.

Per a canviar l'aparença dels objectes utilitzeu l'element Tema en el menú Visualitza. En seleccionar un element de la llista s'aplicarà el tema immediatament.

També podeu crear els vostres temes, tot i que el procés encara no és molt directe. Utilitzeu una còpia d'una tema existent com a plantilla i modifiqueu-lo amb un programa de dibuix. Poseu el resultat a `$XDG_DATA_HOME/gnome-games/same-gnome/themes/2.10/`. S'inclourà automàticament a la llista de temes la pròxima vegada que executeu el Same GNOME. El `$XDG_DATA_HOME` normalment és el `~/.local/share/`.

### Canviar la mida

El menú Mida conté aquests tres paràmetres: petit, mitja i gran. A part d'incrementar el número d'objectes, el paràmetre gran també incrementa el número d'objectes diferents.

### Canviar la velocitat

L'animació predeterminada està dissenyada per a ser suau i elegant. Si voleu jugar d'una forma ràpida i furiosa, llavors pot ser que sigui massa lenta. En seleccionar l'opció Animació ràpida en el menú Visualitza podreu accelerar la partida a costa de la qualitat de l'animació.

## Estratègia

La regla més important quan intenteu obtenir una puntuació alta és pensar per avançat: cada grup que treieu crearà i desfarà altres grups.

Primer treieu els grups superiors, a no ser que si treieu un altre grup es faci més gran. Els objectes alineats verticalment no es poden desalinear, però els horitzontals sí.

Com que la puntuació s'incrementa de forma quadràtica, els millors grups d'objectes sempre són els grans. Per exemple, la diferència de punts entre un grup de sis objectes i un de set objectes és de nou punts. En una situació on heu de triar entre ajuntar dos grups de dos en un de quatre o només afegir-ne un altre al grup de sis, llavors hauríeu d'afegir un objecte. Tot i que els grups de dos que heu deixat no puntuen, el grup gran puntua més que tot junt.

No oblideu la bonificació de mil punts per a netejar totes les boles. Per a obtenir 1000 punts d'un grup necessiteu 34 objectes. És molt poc probable que es doni la situació on heu de sacrificar un grup tant gran per a netejar el tauler.

## Quant al Same GNOME

En Callum McKenzie (callum@physics.otago.ac.nz) ha escrit el Same GNOME. Per a trobar més informació sobre el Same GNOME, visiteu la pàgina web dels jocs del GNOME.

Per a informar d'un error o fer algun suggeriment sobre aquesta aplicació o aquest manual, seguiu les indicacions en la Secció de comentaris de la guia d'usuari del GNOME.

Aquest programa es distribueix sota els termes de la Llicència pública general de GNU tal com publica la Free Software Foundation; tant en la versió 2 de la llicència, o (a la vostra opció) una versió posterior. S'inclou una còpia d'aquesta llicència amb aquesta documentació; se'n pot trobar una altra en el fitxer COPYING inclòs amb el codi font d'aquest programa.